JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)

## NUREKSAIN KOSABASA SAJERONING BUKU PANGKAJA SARI SMP KELAS IX SANE KANGGEN RING SMP NEGERI 1 SINGARAJA
Ida Ayu Made Sri Widari 1 , Ida Ayu Sukma Wirani 1 , I. B. Rai 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: { idaayusriwidari@gmail.com , sukma.wirani , bagus.rai}@undiksha.ac.id
KUUB
Tetilikan  matetujon  nlatarang  indik:  (1)  kaiwangan  kosabasa  ri  sajeroning buku  Pangkaja  Sari  SMP  Kelas  IX,  (2)  panampen  sisia  indik  kosabasa  sane wenten  ring  buku,  (3)  panampen  guru  indik  kaiwangan  kosabasa.    Wit  data sajeroning  tetilikan  puniki  inggih  punika  kosabasa  ring  buku  Pangkaja  Sari  SMP Kelas  IX . Tetilik  nganggen  kramaning Studi  Pustaka , Dokumentasi miwah Saduwicara. Data tureksa sane kanggen: (1) reduksi data ; (2) nyorohang data ; (3) pangwedar  data;  lan  (4)  pamicutet . Pikolih  tetilikan  nureksain  kosabasa  ring  buku Pangkaja Sari SMP Kelas IX, sakadi: (1) kaiwangan kosabasa, sakadi: kaiwangan pangater,  pangiring  lan  kruna  tur  kaiwangan  tata  sasuratan  (2)  penampen  sisia indik  kosabasa  ring  buku,  sakadi:  kosabasanyane  meweh  tur  kari  wenten kosabasa sane durung kauningin artosnyane. (3) penampen guru indik kaiwangan kosabasa,  sakadi:  kosabasanyane  sampun  becik,  nanging  kari  wenten  kosabasa sane durung anut.
Kruna jejaton: Kaiwangan, Kosabasa, Buku Pangkaja Sari

## ABSTRAK
Penelitian  ini  bertujuan  menjelaskan:  (1)  kesalahan  kosakata  di  buku Pangkaja  Sari  SMP  Kelas  IX;  (2)  pendapat  siswa  tentang  kosakata  yang  ada dibuku;  dan  (3)  pendapat  guru  tentang  kesalahan  kosakata.  Sumber  data  dalam penelitian ini adalah kesalahan kosakata yang ada dalam buku Pangkaja Sari SMP Kelas  IX.  Penelitian  ini  menggunakan  metode studi  pustaka , dokumentasi, dan wawancara.  Analisis  data  yang  digunakan:  (1)  reduksi  data;  (2)  menglompokkan data; (3) memaparkan data, dan kesimpulan. Hasil penelitian kesalahan kosakata, antara  lain:  (1)  kesalahan  awalan,  akhiran  dan  kata,  dan  juga  kesalahan  tata penulisan (2) pendapat siswa tentang kosakata di buku, seperti: kosakatanya sulit dan  masih  ada  yang  belum  diterjemahkan  (3)  pendapat  guru  tentang  kesalahan kosakata, seperti: kosakatanya sudah baik, tetapi masih ada kosakata yang belum tepat.
Kata kunci : Kesalahan, Kosakata, Buku Pangkaja Sari
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)

## ABSTRACT
This  study  aims  to  explain:  (1)  vocabulary  errors  in  the  book  Pangkaja  Sari  SMP Class IX; (2) students' opinions about the existing vocabulary in the book; and (3) teachers'  opinions  on  vocabulary  errors.  Sources  of  data  in  this  study  is  the vocabulary errors that exist in the book Pangkaja Sari SMP Class IX. This research uses literature study method, documentation, and interview. Analysis of data used: (1)  data  reduction;  (2)  grouping  data;  (3)  describes  data,  and  conclusions.  The results of the study of vocabulary errors, among others: (1) misuse of vocabulary, errors  of  writing  and  printing  errors  (2)  students'  opinions  about  vocabulary  in  the book,  such  as:  vocabulary  difficult  and  there  are  still  untranslated  (3)  teacher opinions about vocabulary errors, such as: the vocabulary is good, but there is still a vocabulary that has not been right.
Keywords : Vocabulary Error, Pangkaja Sari Book

## PURWAKA
Manut  pasal  28  ayat  1  (ring  UUD 1945 sane sampun kaamandemen), iraga mangda  prasida  nyuksemayang  yening kawentenan kaweruhan (pendidikan) banget mautama anggen ngwangun bangsa miwah negara. Rikala
ngamargiang  tetujon  bangsa  punika, pastika nenten lempas saking kawentenan piranti sane pacang kanggen ngamargiang tetujon punika. Sane anggen ngamargiang  kawentenan  piranti  punika wantah  kawentenan  buku  ring  sekolah, buku dahat mapikenoh tur dahat mautama rikala ngamargiang pangajah-ajah. Yening nenten  wenten  buku,  pastika  pacang meweh ngamargiang peplajahan.
Kawentenan  buku  sane  becik pastika banget kaaptiang. Napi malih buku sane  dagingnyane  madue  pikenoh  guna sarat pangajah-ajahan (pendidikan karakter) sane  prasida  nuntun  para  alit- alite ngamargiang parisolah sane becik tur dahat mautama ring sajeroning ngwangun budi  pekerti  sisia.  Napi  malih  sisia  sane kari  mlajahang  angga  ring  SD,  SMP, SMA/SMK sane dangan pisan kaiusin olih kahanan jagat sane kaon.
Rikala  nglaksanayang  peplajahan ring  kelas,  pastika  sering  kacingak kawentenan  buku paket .  Kawentenan buku paket punika pastika banget mawiguna  tur  prasida  ngwantu  para sisiane  mangda  sumingkin  seleg  mlajah. Rikala  ngamargiang  buku paket punika, pastika sapatutnyane nganggen kosabasa-kosabasa  sane  becik, baku tur
dangan  karesepin  majeng  ring  para sisiane. Yening kosabasanyane kari nenten patut, pastika para sisiane pacang meweh  ngresepang  daging  materi  ring buku paket ,  santukan  agemannyane  kari nenten  manut  tekening  kosabasa  Bali sane  patut.  Basa  Bali  ngranjing  ring peplajahan  sane  kajejehin  olih  para sisiane,  santukan  basannyane  meweh. Sane  sampun  panilik  cingakin  tur  tilikin, mewehnyane punika mawit saking kosabasa  Bali  sane  akidik  kauningin punika  ngawinang  para  sisiane  meweh ngartosang artos lengkara punika.
Ring  kawentenan  buku  Pangkaja Sari  SMP  Kelas  IX  sane  kanggen  ring SMP  Negeri  1  Singaraja  puniki  akeh taler kapanggihin  kaiwangan-kaiwangannyane. Buku  punika  akehan  madue  kaiwangan- kaiwangan  indik  tata  kruna  utawi  tata lengkara miwah kosabasa-kosabasa utawi lengkara  sane  nenten  patut  tekening  tata baku  basa  Bali.  Sakadi  :  “Inggih  punika peristiwa  sane.......”.  Kruna peristiwa punika  pacang  ngawinang  para  sisia mapineh  yening  kruna peristiwa punika ngranjing  ring  soroh  kruna  basa  Bali. Sapatutne kruna peristiwa punika kagentosin antuk
kawentenan.
Kaiwangan-kaiwangan punika pastika pacang  ngranayang  para  sisia  sane ngwacen pacang iwang ngartosang  artos lengkara  utawi  kosabasa  punika.  Napi malih  majeng  ring  sisia  SD,  SMP, SMA/SMK sane dangan kaiusin.
Ring penelitian puniki panilik jagi nyelehin indik  tata  wangun  kruna  (kruna, frasa lan klausa ),  tata  arti  basa  Bali  (intar-intaran
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
kruna (sinonim) lan  tungkalikan  kruna (antonim) ).  Antuk  punika,  titiang  ngambil murda  tetilikan  nureksain  kosabasa  ring buku  ajar  Pangkaja  Sari  SMP  Kelas  IX sane  kanggen  ring  SMP  Negeri  1 Singaraja.
Panilik  ngrereh  makudang-kudang pikobet  sane  mapaiketan  sareng  dadalan pikobet  sane  sampun  kabahbahang  ring ajeng.  Pikobet  sane  sampun  karereh minakadi, (1) Sapunapi kaiwangan kosabasa ri sajeroning buku ajar Pangkaja Sari  SMP  Kelas  IX  sane  kanggen  ring SMP  Negeri  1  Singaraja?  (2)  Sapunapi penampen  sisia  antuk  kosabasa  sane wenten  ri  sajeroning  buku  ajar  Pangkaja Sari  SMP  Kelas  IX  sane  kanggen  ring SMP  Negeri  1  Singaraja?  (3)  Sapunapi penampen guru indik kaiwangan kosabasa  sane  wenten ri  sajeroning  buku ajar  Pangkaja  Sari  SMP  Kelas  IX  sane kanggen  ring  SMP  Negeri  1  Singaraja? lan  (4)  Sapunapi  kawentenan campur kode sane  wenten  ring  buku  Pangkaja Sari SMP Kelas IX?
Saking  papat  pikobet  sane  sampun katlatarang  ring  ajeng,  panilik  ngawatesin antuk  tiga  pikobet  manten.  Ring  tetilikan puniki,  kaiwangan  kosabasa  ri  sajeroning buku  ajar  Pangkaja  Sari  SMP  Kelas  IX, penampen  sisia  antuk  kosabasa  sane wenten  ri  sajeroning  buku  ajar  Pangkaja Sari  SMP  Kelas  IX,lan  penampen  guru indik kaiwangan kosabasa sane wenten ri sajeroning  buku  ajar  Pangkaja  Sari  SMP Kelas IX
Bantang  pikobet  tetilik:  (1)  sapunapi kaiwangan  kosabasa  ri  sajeroning  buku ajar  Pangkaja  Sari  SMP  Kelas  IX  sane kanggen ring SMP Negeri 1 Singaraja? (2) Sapunapi penampen sisia antuk kosabasa sane  wenten  ri  sajeroning  buku  ajar Pangkaja  Sari  SMP  Kelas  IX  sane kanggen  ring  SMP  Negeri  1  Singaraja? Lan  (3)  sapunapi  penampen  guru  indik kaiwangan  kosabasa  sane  wenten  ri sajeroning  buku  ajar  Pangkaja  Sari  SMP Kelas IX sane kanggen ring SMP Negeri 1 Singaraja?
Tetujon tetilik: (1) Mahbahang
miwah nyelehin indik kaiwangan kosabasa ri sajeroning buku ajar Pangkaja Sari SMP Kelas IX sane kanggen ring SMP Negeri 1 Singaraja; (2) Mahbahang miwah nyelehin
indik  penampen  sisia  antuk  kosabasa  ri sajeroning  buku  ajar  Pangkaja  Sari  SMP Kelas IX sane kanggen ring SMP Negeri 1 Singaraja;  lan  (3)  Mahbahang  miwah nyelehin  indik  penampen  guru  antuk kaiwangan  kosabasa  sane  wenten  ri sajeroning  buku  ajar  Pangkaja  Sari  SMP Kelas IX sane kanggen ring SMP Negeri 1 Singaraja.
Kawigunan  tetilik  puniki  prasida kabinayang  dados  kalih,  inggih  punika kawigunan  pamucuk  miwah  kawigunan panglimbak.  Makakalih  kawigunan  punika sakadi  ring  sor:  (1)  kawigunan  pamucuk ring  tetilik  puniki  prasida  nguningayang indik  kosabasa  ri  sajeroning  Buku  ajar Pangkaja  Sari  SMP  Kelas  IX  sane kanggen ring SMP Negeri 1 Singaraja; (2) kawigunan  panglimbak  sane  pacang mawiguna  majeng  ring  sisia,  guru,  miwah panilik-panilik sane lianan.
Sajeroning  ngamargiang  tetilikan puniki wenten kalih tetilikan sane mapaiketan  pinaka  panyanding.  Tetilikan punika  kanggen  sesuluh  ri  kala  panilik ngamargiang  tetilikan  puniki  mangda wenten  sane  kaanggen  dasar  utawi tetimbangan. Kalih tetilikan sane kanggen sesuluh  olih  panilik  kakawi  olih  para sujana.  Tetilikan  sane  kapertama  saking Ni Putu Eri Sukerni (2015) sane mamurda “ Pangresep  Kosa  Basa  Kruna  Aran Sarana  Bali  Purwa  ring  Sisia  Kelas  VII SMP  N  2  Singaraja ”.  Siosan  saking tetilikan  punika  wenten  taler  tetilikan asoroh  inggih  punika  saking  Ni  Luh  Putu Yogi  Indus  Pratiwi  (2016)  sane  tetilikan nyane  mamurda  “ Nyelehin  Kosabasa  ri Sajeroning Buku Mekar Wangi SMP Kelas VII  sane  Kaanggen  ring  SMP  Negeri  2 Gerokgak. “ Sudjana  (ring  Wendra,  2003:14) wenten tigang sumber sane dados pikobet inggih  punika  :  (1)  buku  utawi  pikolih saking  tetilikan  panilik  lianan,  (2)  studi pendahuluan, miwah (3) angkepan pantaraning  tata  cara  sane  kaping  siki sareng  kaping  kalih.  Sane  dados  sumber ring  sepat  siku-siku  puniki  inggih  punika sane kaping siki.
Buku  ajar  inggih  punika  buku  sane madaging  aji  pangweruhan,  katedunang saking kompetensi  dasar sane  wenten
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
ring kurikulum taler  buku  punika  kanggen olih sisia rikala mlajah (Andi, 2011: 168).
Mangda  prasida  kabaos  buku  ajar punika berkualitas ,  ring  buku  ajar  punika mangda  wenten kriteria-kriteria sane kadadosang  dasar  ceciren  saking  buku sane berkualitas. Yening  buku  punika madaging  dasa kreteria sane  kaajuang, buku  punika  prasida  kabaos  buku  sane madue kualitas (Tarigan,  1986:  20-21) . Ceciren  buku    ajar  sane  becik:  buku  ajar punika  mangda  prasida memikat  minat sang  sane  nganggen,  buku  ajar  punika mangda  prasida memotivasi para  sisia sane  nganggen,  buku  teks  mangda madaging ilustrasi sane menarik ati  para sisia  sane  ngawigunaang,  buku  teks mangda  nyingakin  saking  sisin  linguistik mangda  buku  punika  prasida  anut  sareng kawagedan sisia, Buku teks punika mngda mapaiketan  sareng  palajahan-palajahan sane  siosan,  pinih  becik  yening  prasida nulungin  pangrencana,  sane  ngawinang samian  dados  siki  widya  sane  urut,  buku teks  punika  mangda  prasida  ngawinang pamargin  saking  parilaksana  sisia  sane nganggen,  buku  teks  punika  mangda menghindari  ambigu,  b uku  teks  punika mangda madue sudut pandang sane tatas sane  ngawinang  pamuputne  dados sudut pandang sang  sane  nganggen  punika sane  satia,  buku  teks  punika  mangda ngicenin penekanan ring  nilai-nilai  antuk anak  cenik  lan  sane  sampun  gede  lan Buku teks punika mangda prasida ngawinang  ngargain  pabinaan-pabinaan sang sane nganggen.
Manut Kamus Besar
Bahasa Indonesia(2008:736)kosakata:perbendaha raan kata. Kosakata=kosabasa. Kosabasa inggih  punika  pupulan  kruna.  Manut Antara  (2008:1)  kosabasa  Bali  maarti samian kruna sane  wenten  ring  basa  Bali tur  pacang  mlajahin  indik  tatawangun kruna  sareng  artinipune.  Sumingkin  akeh kruna  sane  kauningin  dadosne  sumingkin akeh  ide  sane  kauningin  tur  prasida kawedarang (Gorys Keraf, 2009: 21).
Cutetnyane, sumingkin akeh kosabasa  sane  kauningin,  kawagedan mabasa pacang sumingkin becik. Kosabasa  punika  pacang  madue  teges yening  sampun  mangge  ring  reraosan para semeton sane matutur-tuturan.
Dudonan  kruna  utawi  kosabasa  punika taler  mangda  nganutin  awig-awig  sane kapigumang  ring  pasang  sastra  utawi awig-awig basanipun.
Manut Antara (2008:1) wewidangan kosabasa inggih punika : (a) Tata Wangun Kruna : Kruna; frasa; klausa lan (b)Tataarti Basa  Bali  :  Intar-intaran  Kruna (sinonim); tungkalikan kruna (akronim).
Manut Kamus Besar Bahasa Indonesia (2008: 634) kata: bentuk terikat. Kata =kruna.  Kruna  inggih  punika  wentuk sane  sampun  kaiket.  Manut  Suwija  lan Gede  Manda  (2014:32)  kruna  inggih punika sikian basa sane sampun maderbe arti .  Yening  nenten  maderbe arti durung ngranjing kruna. Antara (2011: 4) maosang ring sajeroning basa Bali punika wenten  sane  kabaos  wangun  basa  Bali utawi  undagan  basa  Bali  sane  marupa kruna, frasa ,  miwah klausa .  Kruna  ring basa  Bali  prasida  kakepah  dados  kalih inggih  punika  (a)  Kruna  sane  nganutin wewangsannyane,  lan  (b)  Kruna  nganutin wangunnyane.
Frasa inggih punika lengkaran kasusun  antuk  makudang-kudang  kruna, kelompok kruna, miwah lengkara (Miftahul Kairah  lan  Sakura  Ridwan,  2015:  19). Kelompok  kruna  sane  magenah  ring  silih sinunggih kawigunan lengkara kawastanin frasa. Nanging  nenten  samian frasa kasusun  antuk  kelompok  kruna,  wenten taler frasa sane  kasusun  wantah  asiki kruna.
Klausa inggih punika wantah jangkepan kruna sane sakirang- kirangnyane  kawangun  antuk  jejering  lan linging.  Parinama klausa mawit  saking basa  Inggris clause marupa  siki  lengkara sane  kasusun  saking  silih  sinunggil pola dasar lengkara inti ( pola dasar kalimat inti ) sane  madue  srana  kekalih  manut  ring basa  Indonesia.  Klausa  puniki  kasusun antuk makudang-kudang frasa taler wenten  sane  maosan klausa tunggal pateh sakadi susunan lengkara tunggal.
Parinama sinonim mawiwit  saking kosabasa  Yunani  Kuno enomo “wastan, nami,  adan (nama,  BI)” +  kruna  syn mateges sareng, ajak, (dengan, BI) . Kruna sinonim mateges madue arti sane patehAntara  (2008:27).  Manut  (Ernawati Waridah, 2012: 98) lian raos inggih punika
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
kruna  kakalih  sane  madue  artos  pateh nanging  wentuknyane  malianan.Sakadi, liu lian raosne inggih punika akeh . Parinama antonim puniki  mawit saking  kruna  basa  Yunani  Kuno anti sareng anomo sane  mateges  “wastan, nama ”  +  “ melawan ”.  Cutetne  kruna antonim maartos  “wastane  sane  lian anggen  anak  lian”  utawi  “ nama  lain untukbenda lain ”. Sakadi, tegeh tungkalikannyane endep .
Sasuratan Ejaan Basa
Bali.
Pabligbagan  indik  ejaan  basa  Bali  manut ring  Mendikbud  No.  0543a  (1987  :8) sakadi  ring  sor:  Panyuratan Aksara Kapital , Panyuratan Aksara
Sendeh ( Cetak  Miring ),  Panyuratan  Kruna  lan Ceciren Pepaosan.

## KRAMANING TETILIK
Yening kacingak ring tatujonnyane, tetilikan punika matetujon nelatarang indik data  sane  kapolihang  saking  nyelehin marupa  buku  ajar.  Untengnyane,  tetilikan puniki nganggen palihan tetilikan deskriptif utamanyane nganggen kramaning deskriptif  kualitatif . Wenten  lelima  papalih paridabdab  kramaning  tetilik  sakadi:  (1) pendekatan lan soroh tetilik;  Tetilik puniki ngangge pendekatan lan  soroh  tetilik deskriptif kualitatif ;  (2)  Genah  tetilikan puniki ring buku Pangkaja Sari SMP Kelas IX;  (3)  Wit  data  sajeroning  tetilikan  puniki inggih punika kosabasa ring buku Pangkaja Sari Kelas IX warsa 2015, sane katerbitang  olih  Dwi  Jaya  Mandiri;  (4) mupulang data, Kramaning  kanggen mupulang data inggih  punika  kramaning studi  pustaka ,  saduwicara, dokumentasi, piranti  sane  kanggen  mupulang data inggih  punika kartu  data ;  lan (5) data tureksa, Dudonan ring data tureksa punika marupa reduksi  data, nyorohnag data , pangwedar data miwah panyutetan.

## PIKOLIH LAN TETEPASAN
Pikolih lan tetepasan tetilik kaiwangan  kosabasa  sajeroning  buku Pangkaja  Sari  SMP  Kelas  IX  katlatarang ring sor puniki.
Wenten 1 kaiwangan kosabasa indik kaiwangan  pangater  ring  sor  puniki  jagi katepasin indik kaiwangannyane.
Kaiwangan  pangater  ring  buku  Pangkaja Sari  SMP  Kelas  IX  mapikolih  1  kruna. Imbanyane inggih punika.
“ Ida Bagawanta raris digelis nyawis” (PJS/S6/86)
Manut Kamus Bali-Indonesia edisi ke 2 Balai  Bahasa  Denpasar  (2008:  201) pangater  di  nyihnayang  galah  lan genah, ring kruna “ digelis” sane kruna lingganyane  “ gelis” polih  pangater  di- sane  dados “digelis”. Pangater  di- ring  kruna  punika    nenten  nyihnayang genah utawi galah. Dadosnyane pangater  di-  punika  nenten  manut yening  kajantenang  dados  pangater ring kruna gelis. Mangda
kosabasanyane  anut  ring  lengkara kruna gelis sampunang malih kadagingin  pangater.  Lengkara  sane patut pacang katlatarang ring sor.
“Ida  Bagawanta  raris gelis nyawis”  (PJS/S6/86)
Lianan  saking  punika  kapanggihin  2 kaiwangan pangiring. Imbanyane sakadi.
“ Sakewantenan kabecikan punika pastika karasayang was- was,..” (PJS/S1/12)
Manut      Dinas  Kebudayaan  Provinsi Bali (2006: 23) pangiring –an nyantenang  lebihan,  genah  lan  asil. Ring kruna “kewantenan” sane kruna lingganyane “kewanten” polih pangiring –an  dados “kewantenan”. Paniring –an ring kruna punika nenten nyantenang  genah,  lebihan  lan  asil. Dadosnyane  pangiring –an  punika nenten  manut  yening  kajantenang dados  pangiring  ring  kruna  kewanten. Mangda  kosabasanyane  anut  ring lengkara  kewanten  sampunang  malih kadagingin  pangiring.  Lengkara  sane patut.
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
“ Kewanten kabecikan  punika pastika  karasayang  was- was,..”
(PJS/S1/12)
Imba sane lianan inggih punika.
“Inggih punika rikalaning ngwacen puisi mangdane ucapane pas,..” (PJS/S5/74) Manut      Dinas  Kebudayaan  Provinsi Bali (2006: 27) pangiring –ne nyihnayang padruen sang sane kabaosang.  Ring  kruna “mangdane” sane  kruna  lingganyane “mangda” polih pangiring
–ne dados
“mangdane”. Pangiring –ne  ring kruna punika nenten nyihnayang padruen sang sane kabaosang. Dadosnyane  pangiring –ne  punika nenten  manut  yening  kajantenang dados  pangiring  ring  kruna  mangda. Mangda  kosabasanyane  anut  ring lengkara  kewanten  sampunang  malih kadagingin  pangiring.  Lengkara  sane patut.
“Inggih punika rikalaning ngwacen puisi mangda ucapane pas,..” (PJS/S5/74)
Tur  kapanggihin  7  kaiwangan  ring  kruna. Inggih punika.
“Yan  luluune  tanem  ngawinang tanahe mokoh. ” (PJS/S2/31) Ring  lengkara  punika  kajantenan  wenten kaiwangan  sajeroning  kruna,  santukan ring  kruna “ mokoh, ” punika  kagentosin antuk  kruna “lemek” . Santukan  suksman lengkara punika indik tanah sane polih luu punika  ngawinang subur , kruna  subur nenten  patut  kagentosin  antuk  kruna “mokoh” krana mateges “gede”. Lengkara  sane  patut  pacang  katlatarang ring sor.
“ Yan  luluune  tanem  ngawinang tanahe lemek ” (PJS/S2/31)
Imba sane lianan ngeranjing ring kaiwangan kruna inggih punika “Inggih punika suara sang pangwacen mangda jelas ,.. ”
(PJS/S3/34)
Sajeroning  lengkara  punika  kajantenang wenten kaiwangan ngawigunayang kosabasa,  luir  ipun  ring  kruna “jelas” duaning  kruna “jelas” punika  ngeranjing ring  basa  Indonesia.  Manut  Kamus  Bali- Indonesia  (Dinas  Pengajaran  Provinsi Daerah  Tingkat  1  Bali,  1978:  639) sasuratan  sane  patut  inggih  punika “sinah” .  Lengkara  sane  patut  pacang katlatarang ring sor.
“Inggih punika suara sang pangwacen mangda sinah ,.. ” (PJS/S3/34)
Pikolih nyelehin kaiwangan ring tata sasuratan kosabasa, kruna sane ngranjing ring  soroh  kaiwangan  tata  sasuratan punika  sampun  adung  sareng teori sasuratan ejaan sane sampun katelatarang  ring  sepat  siku-siku,  inggih punika sakadi panampen Kep. Mendikbud No.  0543a  warsa  1987  wenten  24 kaiwangan kosabasa indik kaiwangan ring tata  sasuratan  kosabasa  ring  sor  puniki jagi  katepasin  indik  kaiwangannyane. Kaiwangan tata sasuratan puniki ngingkup kaiwangan  panyuratan  aksara kapital lan ceciren papaosan.
Panyuratan aksara kapital Kaiwangan  panyuratan  aksara kapital kanggen nyurat pangawit gelar kehormatan,keturunan  miwah  keagamaan sane kasarengin parabnyane, ring tetilikan puniki kapanggihin 2 kruna. Silih sinunggil imbanyane.
“Inggih ratu  sang  prabhu murdan jagat,…” (PJS/S7/94)
Ring lengkara punika kapolihang kaiwangan  panyuratan  aksara kapital , krana ring lengkara “ ratu sang prabhu ,…” sepatutnyane aksara kapertama  ring  kruna  gelar  kehormatan punika  nganggen  aksara kapital .  Sane patut “Ratu  Sang  Prabhu”. Manut  ring Kep. Mendikbud No. 0543a (1987 :8) gelar kehormatan, keturunan miwah keagamaan  sane  kasarengin  parabnyane ring  pangawit  kruna  nganggen  aksara kapital .  Lengkara  sane  patut  pacang katlatarang ring sor.
“Inggih Ratu Sang Prabhu murdan jagat,…”(PJS/S7/94)
Kaiwangan panyuratan aksara kapital kanggen  nyurat  pangawit  wastan geografis.
Ring tetilikan puniki
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
kapanggihin  2  kruna.  Silih  sinunggil imbanyane.
“Ida  Sang  Parbhu  Aji  Dharma maboros  ka gunung  alas Lebak
Tawa.” (PJS/S3/34)
Ring lengkara punika kapolihang kaiwangan  panyuratan  aksara kapital , krana  ring  lengkara  “ gunung  alas Lebak Tawa”  sepatutnyane  aksara  kapertama ring  kruna  wastan  geografis  punika nganggen aksara kapital sakadi “Gunung Alas  Lebak  Tawa” . Manut  ring  Kep. Mendikbud  No.  0543a  (1987  :8)  yening nyurat  wastan  geografis  sakadi  gunung, danau nganggen aksara kapital . Lengkara sane patut pacang katlatarang ring sor.
“Ida  Sang  Parbhu  Aji  Dharma maboros  ka Gunung  Alas Lebak
Tawa.” (PJS/S3/34) Kaiwangan panyuratan aksara kapital kanggen  nyurat  pangawit  kruna wasta,  parab  utawi  pesengan.    Ring tetilikan  puniki  kapanggihin  6  kruna.  Silih sinunggil imbanyane ring sor puniki.
“Tiosan  ring  punika  wenten  taler i paksi manyar ,..” (PJS/S3/36) Ring lengkara punika kapolihang kaiwangan  panyuratan  aksara kapital , krana  ring  lengkara  “ i  paksi  manyar ,..” sepatutnyane  aksara kapertama  ring kruna  wasta,  parab  utawi  pesengan punika  nganggen  aksara kapital  sakadi “I Paksi  Manyar” . Manut ring Kep. Mendikbud  No.  0543a  (1987  :8)  yening nyurat  wasta,  parab  utawi  pesengan nganggen  aksara kapital. Lengkara  sane patut pacang katlatarang ring sor.
“Tiosan  ring  punika  wenten  taler I Paksi Manyar ,..” (PJS/S3/36)
Kaiwangan  ring  ceciren  papaosan kapanggihin  siki  kaiwangan  inggih  punika kirangnyane tanda hubung ring nyambungang  wangun  kruna  dwi  lingga. Ring  tetilikan  puniki  kapanggihin  2  kruna. Silih sinunggilnyane.
“ Pidarta
pidarta
puniki ketahnyane  kalaksanayang  ring acara- acara  resepsi  upacara,..”
(PJS/S1/8)
Ring lengkara punika kapolihang kaiwangan ceciren papaosan inggih punika  kirangnyane  ceciren  panyambung (- ),  krana  ring  kruna  ” Pidarta  pidarta ” sepatutnyane  kruna  punika  kadagingin
antuk  ceciren  papaosan (tanda  hubung) sakadi “pidarta-pidarta” . Manut ring Kep.
Mendikbud
No. 0543a (1987 :8)
nyambungang  wangun  kruna  dwi  lingga sepatutnyane  nganggen  tanda  hubung. Lengkara  sane  patut  pacang  katlatarang ring sor.
“ Pidarta-pidarta
puniki ketahnyane  kalaksanayang  ring acara- acara  resepsi  upacara,..” (PJS/S1/8)
“Sasuratanipun  wenten  marupa aksara  latin  wenten  taler  marupa aksara  Bali tetojone mangda  alit- alite uning ring sakancan sasuratan  sane  mange  ring  Bali.” (PJS/S8/104)
Ring  lengkara  punika  kajantenan  wenten kaiwangan  sajeroning  tata  sasuratan  , santukan  ring  kruna  “ tetojone ” punika patut  kasurat “tetujone”. Kruna  lingga tetujon  wit  saking  kruna  lingga tuju sane kadwipurwayang  dados tetuju lan  polih pangiring –an  dados tetujuan ,  taler kapanggih  aksara  vokal  u+a=o,  punika sane  ngawinang  kruna tetujuan dados tetujon sane maartos tujuan.
Lengkara  sane  patut  pacang  katlatarang ring sor.
“Sasuratanipun  wenten  marupa aksara  latin  wenten  taler  marupa aksara  Bali tetujone mangda  alit- alite uning ring sakancan sasuratan  sane  mange  ring  Bali.” (PJS/S8/104)
Imba sane lianan rumasuk ring kaiwangan ngawigunayang kosabasa inggih punika “Tata taler kabaos kabiasaan sane metu ring sajeroning paiketan para janma sane
sampun kacumpuain .” (PJS/S5/71)
Ring  lengkara  punika  kajantenan  wenten kaiwangan  sajeroning  cetakan,  santukan ring  kruna “kacumpuain” punika  patut kasurat “kacumpuin”. Kruna lingga kacumpuin wit  saking  kruna  lingga cumpu sane  ngamolihang  pangater  ka- sane dados kacumpu lan polih pangiring – in  dados kacumpuin sane  maartos disetujui.
“Tata taler kabaos kabiasaan sane metu ring sajeroning paiketan para
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
janma  sane  sampun kacumpuin .” (PJS/S5/71) Lianan ring punika, panilik ngamargiang  saduwicara  majeng  sisia kelas  IX  ring  sekolah  SMP  Negeri  1 Singaraja.
Saduwicara puniki kalaksanayang  matetujon  mangda  data sane kapolihang pastika tekening sane ka tilikin. Lianan teken punika mangda panilik uning  napi  manten  panampen  parasisia SMP  Negeri  1  Singaraja  sane  nganggen ageman  buku  Pangkaja  Sari  SMP  Kelas IX:
Manut  penampen  para  sisia  kelas IX, ngenenin indik buku ajar Pangkaja Sari puniki  sampun  becik  materinyane,  tur prasida  ngwantu  para  sisiane  mlajahin indik basa Bali. Nanging wenten kaiwangannyane sekadi kirangnyane contoh-contoh soal, kosabasanyane meweh,  tur  kari  wenten  kosabasa  sane durung kaojahang. Kawentenan kosabasa sane  karasayang  meweh  ring  sisia  sane dahat  ngaweruhin  pangresep  sisia  indik daging wacane ring buku.
Rikala ngarereh data puniki, panilik nglaksanayang  saduwicara  majeng  guru kelas  IX  ring  sekolah  SMP  Negeri  1 Singaraja. Saduwicara puniki kalaksanayang  matetujon  mangda  data sane  kapolihang  pastika  tekening  sane katilikin.  Lianan  teken  punika  mangda panilik  uning  panampen  guru  sane ngajahain  basa  Bali.  Ring  sor  pacang katlatarang  indik  cutetan  utawi  ringkesan panampen saking guru basa Bali kelas IX sane nganggen buku Pangkaja Sari :
Manut guru basa Bali ring kelas IX, daging  buku  ajar  Pangkaja  Sari  sampun manut  pantaraning  kurikulum,  sakemaon wenten  materi  sane  nenten  patut  akidik. Yening kawentenan kosabasanyane sampun  becik,  nanging  wenten  kosabasa sane nenten tepat.
Indik kaiwangan kosabasa sane wenten  sampun  mresidayang  ketepasin, yening ngajahin ritatkala nyelasang kebecikang  malih  kapining  para  sisia. Nanging  kaiwangan  kosabasa  puniki krana penulis durung uning indik kosabasa Bali sane patut.
Implikasi sane kapolihang, buku ajar sane becik madue ceciren mangda  prasida memikat  minat sang
sane  nganggen,  mangda  prasida memotivasi para sisia sane nganggen,  madaging ilustrasi sane menarik ati para sisia sane ngawigunaang,  mangda  mapaiketan sareng palajahan-palajahan sane siosan,  lan  buku  teks  punika  mangda ngicenin penekanan ring  nilai-nilai antuk  anak  cenik  lan  sane  sampun gede  lan  buku  teks  punika  mangda prasida ngawinang ngargain pabinaan- pabinaan sang sane nganggen. Manut observasi sane sampun
kalaksanayang  ring  SMP (Sekolah
Menengah Pertama) sane wenten ring Kota  Singaraja,  wantah  buku  ageman Pangkaja Sari kemanten sane kanggen.  Santukan  manut  guru  basa Bali  ring  SMP  Negeri  1  Singaraja,
buku
Pangkaja
Sari puniki dagingnyane  jangkep  tur  manut  ring kurikulum  sane  kanggen  ring  sekolah inggih  punika  kurikulum  2013.Yening binayang buku puniki akeh kapanggihin tata sasuratan sane iwang,  saking  kaiwangan  kosabasa ring  buku  Pangkaja  Sari  punika, ngawinang  para  sisia  meweh  nelebin daging  sasuratan  sane  wenten  ring buku. Kaiwangan punika taler ngapiambengin para sisia rikala mlajahin  daging  buku  ajar  Pangkaja Sari.  Pikolih  tetilikan  puniki  kaaptiang mangda  ngicenin  rerawatan  majeng ring  pangawi  buku  mangda  nyelehin lan  nginutin  malih  kosabasa  sane wenten ring buku mangda sayan patut sajeroning  tata  sasuratannyane.  Boya ja majeng ring pangawi buku Pangkaja Sari  kemanten,  nanging  majeng  ring Pangawi  buku-buku  peplajahan  lianan sane  kanggen  ring  sekolah-sekolah. Buku-buku punika sapatutnyane
mangda
nguratiang indik kosabasanyane  sane  wenten  ring sakancan  wacana, intruksi  kerja tur soal-soal lan nguratiang tata sasuratannyane  mangda  nenten  akeh wenten kaiwangan. Mangda para sisia
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
dangan  ngresepin  indik  daging  buku punika.

## PAMUPUT
Sajeroning  ringkesan  ring  tetilikan puniki  pacang  katelatarang  indik  (1) adyaya I; (2) adyaya II; (3)  adyaya III; lan (4)  adyaya  IV.  Indike  punika  pacang katelatarang ring sor.
Adyaya I pinaka purwaka, kajantenang  madaging  dadalan  pikobet, ngrereh pikobet, ngwatesin pikobet, bantang  pikobet,  tetujon  tetilikan  lan kawigunan  tetilikan.  Dadalan    pikobet nelatarang  indik  dasar  pepineh  panilik ngaryanin  utawi  nilikin  tetilikan  puniki. Ngrereh  pikobet  nelatarang  indik  panilik ngrereh  makudang-kudang  pikobet  sane mapaiketan  sareng  dadalan  pikobet. Ngwatesin pikobet nelatarang indik panilik ngwatesin  malih  pikobet  sane  sampun karereh.  Bantang  pikobet  ring  tetilikan puniki  inggih  punika  kaiwangan  kosabasa ri sajeroning buku ajar Pangkaja Sari SMP Kelas IX, penampen sisia antuk kosabasa sane  wenten  ri  sajeroning  buku  ajar Pangkaja  Sari  SMP  Kelas  IX,  lan penampen guru indik kaiwangan kosabasa  sane  wenten ri  sajeroning  buku ajar Pangkaja Sari SMP Kelas IX. Tetujon tetilikan  inggih  punika  mahbahang  miwah nyelehin  indik  kaiwangan  kosabasa  ri sajeroning  buku  ajar  Pangkaja  Sari  SMP Kelas IX, penampen sisia antuk kosabasa ri sajeroning buku ajar Pangkaja Sari SMP Kelas  IX,  lan  penampen  guru  antuk kaiwangan  kosabasa  sane  wenten  ri sajeroning  buku  ajar  Pangkaja  Sari  SMP Kelas  IX.  Kawigunan  tetilikan  inggih punika  kawigunan  pamucuk  ( teoritis )  lan kawigunan panglimbak ( praktis ).
Adyaya  II  pinaka  sepat  siku-siku, kajantenang  madaging  tetilikan  sane asoroh, sepat siku-siku, lan model tetilikan.  Tetilikan  sane  asoroh  nelatarang indik  sajeroning  ngamargiang  tetilikan puniki wenten kalih tetilikan sane mapaiketan  pinaka  panyanding.  Sepat siku-siku  sane  kaanggen  inggih  punika artos buku ajar, artos kosabasa, sasuratan ejaan  basa  Bali,  lan  artos  kruna. Model tetilikan katlatarang antuk bagan.
Adyaya  III  pinaka  kramaning  tetilik, kajantenang  madaging pendekatan lan
soroh  tetilikan,  genah  tetilikan,  wit  data, parikrama  mupulang  data,  lan  data tureksa. Pendekatan lan  soroh  tetilikan sajeroning tetilikan puniki nganggen kramaning deskriptif  kualitatif .  Genah tetilikan  puniki  ring  buku  Pangkaja  Sari SMP  Kelas  IX.  Wit  data  sajeroning tetilikan  puniki  inggih  punika  kosabasa sane  wenten  ring  buku  Pangkaja  Sari SMP  Kelas  IX.  Parikrama  mupulang  data sajeroning  tetilikan  puniki  inggih  punika kramaning parikrama studi pustaka , dokumentasi,  lan  saduwicara.  Pamargi sane pacang kalaksanayang ring sajeroning  nureksain data inggih  punika reduksi  data, nyorohang data, pangwedar data, lan pamicutet . Adyaya IV pinaka pikolih lan tetepasan,  kajantenang  madaging  pikolih lan tetepasan saking kaiwangan kosabasa, penampen sisia antuk kosabasa,  lan  penampen  guru  indik kaiwangan  kosabasa  ring  buku  ajar Pangkaja Sari SMP Kelas IX.
Panyutetan indik pikolih tetilikan sane sampun  kalaksanayang  inggih  punika Kawentenan  kosabasa  sajeroning  buku Pangkaja  Sari  SMP  Kelas  IX  sane kanggen  ring  SMP  Negeri  1  Singaraja sampun  becik  indik  materi-materinyane, nanging kari akeh kakirangannyane sekadi kaiwanganpangater, pangiring, kruna tur kaiwangan ring tata sasuratan. Penampen  para  sisia  kelas  IX,  ngenenin indik  buku  ajar  Pangkaja  Sari  puniki sampun  becik  materinyane,  tur  prasida ngwantu  para  sisiane  mlajahin  indik  basa Bali.  Nanging  wenten  kaiwangannyane sekadi  kirangnyane  contoh-contoh  soal, kosabasanyane  meweh,  tur  kari  wenten kosabasa sane durung kaojahang.
Manut guru basa Bali ring kelas IX, daging buku  ajar  Pangkaja  Sari  sampun  manut pantaraning  kurikulum,  sakemaon  wenten materi  sane  nenten  patut  akidik.  Yening kawentenan kosabasanyane sampun becik,  nanging  wenten  kosabasa  sane nenten tepat.
Indik  kaiwangan  kosabasa  sane  wenten sampun  mresidayang  keatasin,  yening ngajahin nyelasang keralat malih kapining para  sisia.  Nanging  kaiwangan  kosabasa puniki  krana  durung  uning  nyane  penulis indik basa Bali sane pinih becik.
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Piteket kawedarang majeng ring:  (1)  Mangda  setata  teleb  mlajahin basa  Bali  utaminyane  kosabasa  Bali, mangda sisia nenten iwang ngresepang yening wenten kaiwangan kosabasa.  Yening  sisia  sampun  uning kosabasa sinah pacang prasida mabebaosan lan nyurat  kosabasa Bali sane  becik;  (2)  Ritatkala  ngajahin mangdsa  nenten  nganggen  siki  buku kemanten, mabuat pisan mangda guru punika  taler  nganggen  refrensi  buku sane lian, pangaptinyane yening wenten kaiwangan kosabasa ring buku mangda  prasida  kabecikang  malih kosabasanyane  mangda  anut  lan nenten  ngapiambengin  par  sisia ;  (3) Majeng  ring  panilik  salanturnyane sane jagi nyelehin indik kosabasa Bali, mangda tetilikan puniki prasida kanggen sasuluh/pakeling utawi tetimbangan  rikala  nilikin  tetilikan asoroh  lan  nyelehin buku  paket sane kanggen  ring  sekolah-sekolah  sane lianan  manut  wewidangan  kaweruhan sane  tiosan ;  ( 4)  Mangda  prasida ngicenin rerawatan majeng ring pangawi  buku,  mangda  nguratiang indik kosabasanyane sane wenten ring sakancan  wacana, intruksi  kerja tur soal-soal sane  madaging  ring  buku punika  lan  pangetikan  ring  wacana punika  taler  kacingakin  malih  mangda nenten akehan  iwang ring pangetikan.

## KAPUSTAKAAN
Antara, I Gusti Putu. 2008. Kosabasa Bali : Singaraja:  Universitas  Pendidikan Ganesha.
Dinas Kebudayaan Provinsi Bali. 2006.
Tata  Basa  Bali. Denpasar:  Dinas Kebudayaan Provinsi Bali.
Kairah, Miftahul lan Sakura Ridwan. 2015. Sintaksis . Jakarta: Bumi Aksara.
Kamus  Bali-Indonesia, edisi  kedua Balai  Bahasa  Denpasar.  2008.
Denpasar: Yayasan Pustaka Nusatama.
Kamus  Besar  Bahasa  Indonesia, edisi keempat. 2008. Jakarta: Balai Pustaka. Kep.  Mendikbud  No.  0543a.  1987. Ejaan yang Disempurnakan.
Jakarta: Bumi Aksara.
Keraf,  Gorys.  1985. Diksi  dan  Gaya Bahasa . Jakarta: PT.Gramedia.
Prastowo,  Andi.  2011. Panduan  Kreatif Membuat Bahan Ajar Inovatif Menciptakan  Metode  Pembelajaran yang  Menarik  dan  Mengesankan.
Jogjakarta: DIVA Press.
Pratiwi,  Ni  Luh  Putu  Yogi  Indus.  2016. Nyelehin  Kosabasa  ri  Sajeroning Buku  Mekar  Wangi  SMP  Kelas  VIII sane  Kanggen  ring  SMP  Negeri  2
Gerokgak. Skripsi (nenten katerbitang) Jurusan Pendidikan
Bahasa Bali, FBS UNDIKSHA.
Sukerni,  Ni  Putu  Eri.  2015.  Pangresep
Kosabasa  Kruna  Aran  Sarana  Bali Purwa ring Sisia Kelas VII SMP N 2
Singaraja. Skripsi (nenten katerbitang). Jurusan PendidikanBahasa Bali, FBS UNDIKSHA. Suwija,  I  Nyoman  dkk.  2014. Tata  Titi Mabaos  Bali .  Denpasar:  Pelawa
Sari.
Tarigan,  Prof.Dr.Henry  Guntur  dkk.  1986.
Telaah Buku Teks Bahasa Indonesia. Bandung: Angkasa. UUD 1945. UUD’45 yang sudah diamandemen. Surabaya: Apollo. UNDIKSHA. 2015. Pedoman
Penulisan  Karya  Ilmiah  Tugas  Akhir dan Skripsi. Singaraja: UNDIKSHA. Waridah,  Ernawati.  2012. Ejaan  Yang Disempurnakan dan Seputar Kebahasa-Indonesiaan. Bandung: Ruang Kata. Wendra,  I Wayan.  2014. Penulisan  Karya Ilmiah . Singaraja: Undiksha.